भारत के प्रधानमंत्री नरेंद्र मोदी को फेसबुक पर सर्वाधिक फॉलो किया जा रहा है. वह दुनियाभर में फेसबुक पर सबसे ज्यादा फॉलो किए जाने वाले नेता बन गए हैं. अमेरिका के नवनिर्वाचित राष्ट्रपति डोनाल्ड ट्रंप भी फॉलोवर्स के मामले में पीएम मोदी से पीछे हैं. पीएम मोदी का फेसबुक पेज 4.19 करोड़ लाइक्स के साथ पहले नंबर पर है, वहीं 2.22 करोड़ लाइक्स के साथ ट्रंप का फेसबुक पेज दूसरे नंबर पर और 1.35 करोड़ लाइक्स के साथ पीएमओ इंडिया का फेसबुक पेज तीसरे नंबर पर है.